คลังชงครม.ทำงบกลางปีแสนล้าน
คลังเสนอครม.สัปดาห์หน้าทำงบกลางปีแสนล้านฟื้นฟูประเทศหลังน้ำท่วม
12 ม.ค. 2554

คลังเสนอครม.สัปดาห์หน้าทำงบกลางปีแสนล้านฟื้นฟูประเทศหลังน้ำท่วม
นายกรณ์ จาติกวณิช รมว.คลัง กล่าวว่า การประชุมคณะรัฐมนตรี (ครม.) สัปดาห์หน้า จะเสนอทำงบประมาณกลางปี 2554 ตามที่นายกรัฐมนตรีให้นโยบายมา เพราะต้องการนำไปช่วยอุทกภัยและวาตภัย เนื่องจากไม่ได้เตรียมงบปี 54 ไว้ และจะชำระเงินคงคลังที่รัฐบาลนำออกมาใช้ 4 หมื่นล้านบาท โดยขณะนี้รอการประเมินว่าจะมีรายได้เกินเป้าไปตั้งได้เท่าไหร่ เพราะที่ผ่านมา 3 เดือนจัดเก็บเกินเป้า 4 หมื่นล้านบาทหรือ 10%
แหล่งข่าวจากกระทรวงการคลัง กล่าวว่า งบกลางปีที่รัฐบาลจะตั้งในเดือนเม.ย.นี้ มีวงเงินประมาณ 1 แสนล้านบาท